Ο **Φραγκούλης Φράγκος** (Κομοτηνή, 1951) είναι απόστρατος Έλληνας αξιωματικός του Πεζικού του Στρατού Ξηράς, επίτιμος αρχηγός του Γενικού Επιτελείου Στρατού και πρώην υπηρεσιακός Υπουργός Εθνικής Άμυνας.

Βιογραφικά στοιχεία
-------------------

Γεννήθηκε στην Κομοτηνή και σπούδασε νομική στο Πανεπιστήμιο Αθηνών. Πραγματοποίησε μεταπτυχιακές σπουδές στο ευρωπαϊκό δίκαιο και τις διεθνείς και ευρωπαϊκές σπουδές στο Πάντειο Πανεπιστήμιο ενώ είναι και διδάκτωρ γεωπολιτικής του Ιονίου Πανεπιστημίου.

Το διδακτορικό του, που συνέγραψε υπό την εποπτεία του καθηγητή Ιωάννη Μάζη, εκδόθηκε το 2012 ως βιβλίο με τον τίτλο *Ποια Τουρκία; Ποιοι Τούρκοι;*. Εκεί ο Φράγκος ισχυρίζεται ότι οι Τούρκοι είναι Έλληνες οι οποίοι εξισλαμίστηκαν τη τελευταία χιλιετία, διατυπώνει την προσδοκία "να αναδειχτούν τα εκατομμύρια των κρυπτοχριστιανών και, γιατί όχι, των Ελλήνων που επιμελώς κρύπτονται για να επιβιώσουν" στην Τουρκία και της αναβίωσης της ελληνικής Μεγάλης Ιδέας, καθώς όπως εξηγεί η Μικρά Ασία είναι "ζωτικός χώρος της πατρίδας μας" και "είμαστε ένας λαός που δεν μας αξίζει να είμαστε μικροί και ασήμαντοι". Εξηγεί ότι "τη ρωμιοσύνη δεν πρέπει να τη κλαίμε" και "ως χρέος ιερό στις χιλιάδες των νεκρών εθνομαρτύρων, να θηρεύουμε τις προκλήσεις που ανοίγονται διάπλατα εμπρός μας"

Εισήλθε πρώτος το 1970 στη Στρατιωτική Σχολή Ευελπίδων, από την οποία αποφοίτησε το 1974 και πάλι πρώτος. Είναι επίσης απόφοιτος της Ανωτάτης Σχολής Πολέμου. Υπηρέτησε ως διοικητής μονάδας των Ειδικών Δυνάμεων, ως στρατιωτικός ακόλουθος στην Άγκυρα (1991 - 1994), ως ακόλουθος Άμυνας στην Άγκυρα (1998 - 2001) ενώ το 2002 ορίστηκε διοικητής της 32ής ταξιαρχίας Πεζοναυτών. 

Το 2004 προήχθη σε υποστράτηγο και το 2007 σε αντιστράτηγο αναλαμβάνοντας την διοίκηση του Β΄ Σώματος Στρατού. Το 2009 διορίστηκε γενικός επιθεωρητής στρατού και στις 6 Αυγούστου του ίδιου έτος ανέλαβε αρχηγός του Γενικού Επιτελείου Στρατού, θέση στην οποία παρέμεινε μέχρι την 1η Νοεμβρίου 2011 οπότε και αποστρατεύθηκε με απόφαση του ΚΥΣΕΑ την οποία όμως είχε προκαταλάβει ο υπουργός Εθνικής Άμυνας Πάνος Μπεγλίτης και την ανακοίνωσε στους τρεις αρχηγούς ΓΕΣ Φραγκούλη Φράγκο, ΓΕΝ Δημήτρη Ελευσινιώτη και ΓΕΑ Βασίλη Κλόκοζα στο γραφείο του, λίγο πριν τη συνεδρίαση του ΚΥΣΕΑ.

### Υπηρεσιακή κυβέρνηση 2012

Στις 17 Μαΐου 2012, κατά τον διορισμό της Υπηρεσιακής Κυβέρνησης Παναγιώτη Πικραμμένου από τον Πρόεδρο της Δημοκρατίας Κάρολο Παπούλια, ανέλαβε το Υπουργείο Εθνικής Άμυνας μέχρι τη διενέργεια εκλογών στις 17 Ιουνίου 2012. Στην ορκωμοσία της κυβέρνησης ήταν ο μόνος πολιτικός που δέχθηκε χαιρετισμό από τον αρχηγό του νεοναζιστικού κόμματος της Χρυσής Αυγής, Νίκο Μιχαλολιάκο.

### Προσωπική ζωή

Είναι νυμφευμένος και έχει δύο παιδιά. Μιλάει αγγλικά, ρώσικα και τούρκικα. Έχει δύο παιδιά, την Ευτυχία Φράγκου η οποία είναι δημοσιογράφος και τον Στέλιο Φράγκο.

Θέσεις
------

Με συχνές του παρεμβάσεις στην επικαιρότητα έχει στηρίξει έντονα το Μακεδονικό και έχει ταχθεί κατά της αποδοχής νέας ονομασίας των Σκοπιών με το όνομα Μακεδονία. Επίσης, στο παρελθόν δήλωσε ότι αν του δοθεί η ευκαιρία θα ασχοληθεί με τη πολιτική, ενώ το 2018 άφησε ανοιχτό το ενδεχόμενο για τη δημιουργία νέου κόμματος με αρχηγό τον ίδιο. Ο Τάκης Μπαλτάκος δήλωσε το 2016 ότι προετοίμαζε νέο κόμμα με τον Φράγκο Φραγκούλη.

Ο Φ. Φραγκούλης έχει δηλώσει ότι η Ελλάδα βρίσκεται υπό την απειλή ισλαμοποίησης και τάχθηκε κατά της εισχώρησης προσφύγων στη χώρα, καλώντας σε επιθετική πολιτική απέναντι στην Ευρωπαϊκή Ένωση. Το 2016 συμμετείχε στην  εκδήλωση «Μένουμε Χριστιανοί, μένουμε Έλληνες» που διοργάνωσε η Μητρόπολη Θεσσαλονίκης και υποστήριξε ότι «Η αυξητική τάση των παράνομα εισερχόμενων στη χώρα είναι εφιαλτική» και πρόσθεσε ότι «δεν έχουμε ανάγκη αλλαγής του πληθυσμού, θέλουμε να παραμείνουμε Έλληνες».

Το 2015 τάχθηκε υπέρ του ΝΑΙ στο δημοψήφισμα για τα μέτρα λιτότητας του Διεθνούς Νομισματικού Ταμείου.

Με άρθρο του σε blog που διατηρεί, είχε δηλώσει το 2011 ότι: «Το Κοινό των Απανταχού Ελλήνων, που μας έχει ενώσει το εθνικό και πατριωτικό μας καθήκον και συμφέρον, έχοντας ως φωτεινό, λαμπρό παράδειγμα ήθους και πατριωτισμού τον Ιωάννη Καποδίστρια, είμαστε εδώ μαζί με εσάς, που ζείτε και μεγαλουργείτε στην ξενιτιά, διαμορφώνουμε μια σιωπηλή, αλλά ισχυρή ομάδα αντίδρασης στα τεκταινόμενα**.** Προσβλέπουμε στην ελεύθερη, ακηδεμόνευτη, δημιουργική Ελλάδα, που πάντοτε είχε ως φάρο και καθοδηγητή τις διαχρονικές ηθικές αξίες και αρχές της Χριστιανοσύνης και του Ελληνισμού». Ρεπορτάζ του Ριζοσπάστη έκανε λόγο για κρυπτικό και επικίνδυνο λόγο του πρώην στρατηγού.

### Ρατσιστικά συνθήματα από το Λιμενικό Σώμα

Ο Φράγκος τον Δεκέμβριο 2011 κατέθεσε και υπερασπίστηκε ανοιχτά τους κατηγορουμένους στη Δίκη των 39 ανδρών Μονάδας Υποβρυχίων Καταστροφών του Λιμενικού Σώματος στο δικαστήριο όπου δικάστηκαν για τα ακραία ρατσιστικά συνθήματα εναντίον των μεταναστών που εκφώνησαν στην παρέλαση της 25ης Μαρτίου 2010 στην Αθήνα. Αυτή τη στάση στη δίκη κατέκρινε το κόμμα των Οικολόγων Πράσινων μόλις ανέλαβε το Υπουργείο Εθνικής Άμυνας τον Μάιο 2012.

### Μακεδονικό

Ήταν τιμώμενος και ο κεντρικός ομιλητής στο συλλαλητήριο κατά της χρήσης του όρου «Μακεδονία» στην ονομασία της Πρώην Γιουγκοσλαβικής Δημοκρατίας της Μακεδονίας το οποίο έγινε στις 21 Ιανουαρίου 2018 στη Θεσσαλονίκη και στο οποίο παρεβρέθηκαν 90.000 άτομα σύμφωνα με τον επίσημο απολογισμό της ΕΛ.ΑΣ. αν και οι διοργανωτές εκτιμούν ότι έφτασαν από 400.000 μέχρι και 800.000 Από την ομιλία χαρακτηριστική ήταν η δήλωσή του «Θα μας βρουν μπροστά τους. Δεν είμαστε έρμαια, θα προστατέψουμε τη Μακεδονία μας» και επίσης τόνισε ότι πρέπει να γίνει δημοψήφισμα πριν την οποιαδήποτε υπογραφή συμφωνίας. Κατά την ομιλία του έκανε λόγο για «γυφτοσκοπιανούς» και για «Ντίσνεϋλαντ των Σκοπίων»

### Δημοσιεύματα για απόπειρα πραξικοπήματος

Στις 9 Σεπτεμβρίου 2012 δημοσιεύθηκε ρεπορτάζ της εφημερίδας Το Βήμα, το οποίο υποστήριζε ότι ο Φράγκος Φραγκούλης μαζί με άλλους αρχηγούς των Επιτελείων προετοίμαζαν πραξικόπημα στην Ελλάδα. Αντίστοιχα, η Γαλλική εφημερίδα Liberation, το Reuters και το Russia Today είχαν επίσης δημοσιεύσει ρεπορτάζ μεταξύ 3-8 Νοεμβρίου 2011, όπου έκαναν λόγο για πιθανό στρατιωτικό πραξικόπημα στην Ελλάδα, γεγονός που οδήγησε τη κυβέρνηση του ΠΑΣΟΚ να ανακοινώσει δημοψήφισμα για τα οικονομικά μέτρα που είχαν προταθεί από το Διεθνές Νομισματικό Ταμείο. 

Σύμφωνα με μια ορισμένη εκδοχή των γεγονότων, οι μυστικές υπηρεσίες παρείχαν διαρκώς ενημέρωση στον πρώην πρωθυπουργό Γιώργο Παπανδρέου για «ύποπτες κινήσεις» ακροδεξιών στοιχείων εντός του στρατού λίγο μετά την ανακοίνωση δημοψηφίσματος της κυβέρνησης του ΠΑΣΟΚ στις 31 Οκτωβρίου 2011. Μόλις μία μέρα αργότερα, τα γεγονότα οδήγησαν τον Γιώργο Παπανδρέου σε απόφαση αιφνιδιαστικής αποστράτευσης του Φράγκου Φραγκούλη και των άλλων Επιτελών της χώρας.

To αφιέρωμα στο Βήμα ανέφερε επίσης ότι ο Φράγκος Φραγκούλης είχε προετοιμάσει σχέδιο «σταθεροποίησης» της Αθήνας στη περίπτωση που οι «συμμορίες με τα Καλάσνικοφ» κατάφερναν να κυριεύσουν περιοχές της πρωτεύουσας. Στο σχέδιο περιλήφθηκαν μεθόδοι απώθησης πλήθους και έφταναν ακόμα και ως τη δυνατότητα εκτελέσεων. Το εν λόγω σχέδιο θύμισε έντονα νατοϊκή άσκηση καταστολής πλήθους που έλαβε χώρα στις 4 Φεβρουαρίου 2011 στο στρατόπεδο «Κορομηλά» στην Αργυρούπολη του Κιλκίς με την ονομασία «Καλλίμαχος». Ανησυχίες είχαν εκφραστεί και από τη κυβέρνηση λόγω της προώθησης κοντινών προσώπων του Φράγκου Φραγκούλη σε σημαντικές θέσεις εντός της ηγεσίας του Ελληνικών Ενόπλων Δυνάμεων.

Πολιτικές πηγές ανέφεραν ότι ο Φραγκούλης όφειλε να ενημερώσει τη κυβέρνηση για την εν λόγω άσκηση, αλλά αμέλησε για την αποφυγή διαρροών στον Ελληνικό τύπο. Σε ομιλία του στη βουλή ο πρώην Υπουργός Άμυνας Πάνος Μπεγλίτης ανέφερε στη Βουλή στις 10 Φεβρουαρίου 2011 ότι έμαθε για την στρατιωτική άσκηση από δημοσίευμα στην εφημερίδα «Ριζοσπάστης» και ζήτησε την άμεση διακοπή της.

### Παρορμητικότητα / Ομοφοβικό σχόλιο

Τον Απρίλιο του 2016 σε μια ομιλία του σχετικά με την στάση του Γ.Γ. του ΝΑΤΟ Νορβηγού Γενς Στόλτενμπεργκ απέναντι στην Ελλάδα και συγκεκριμένα ένα σχόλιο του για το πρόσφατο τότε δυστύχημα στην Κίναρο με ένα ελικόπτερο του Πολεμικού Ναυτικού, απευθύνθηκε σε αυτόν σκωπτικά αποκαλόντας τον "αδερφή".

Αναδιάρθρωση Ενόπλων Δυνάμεων
-----------------------------

Την περίοδο που ήταν Αρχηγός ΓΕΣ, ήρθε σε έντονη αντιπαράθεση με τον υπουργό Πάνο Μπεγλίτη. Αιτία ήταν το σχέδιο που υπέβαλε ο υποστράτηγος Νίκος Τόσκας (*Ειδικός Σύμβουλος του Υπουργείου Εθνικής Άμυνας)* το Νοέμβριο του 2009 για την αναδιάρθρωση της Δομής Δυνάμεων και μείωση των περιττών μονάδων *(καταργούνταν η Στρατιά στη Λάρισα, οι περισσότερες μονάδες στη Μακεδονία και διατηρούνταν σχεδόν όλες οι μονάδες και τα κέντρα εκπαίδευσης σε Νότια Ελλάδα)*, ώστε να μειωθεί το κόστος λειτουργίας και να αυξηθεί η αμυντική ικανότητα «ανατολικά». Ο Φράγκος ήταν εξ αρχής αρνητικός σε αυτό το σχέδιο. Ο Τόσκας κατηγόρησε τον Ευάγγελο Βενιζέλο, τον Φράγκο και το ναύαρχο Ελευσινιώτη, ότι αντιδρούσαν λόγω προσωπικών συμφερόντων σε Θεσσαλονίκη και Βόρεια Ελλάδα (η μείωση μονάδων αφορούσε κυρίως αυτές τις περιοχές και τη Λάρισα). Ο Τόσκας είχε ανοικτή κόντρα με το Φράγκο ήδη από την εποχή που φοιτούσαν στη Σχολή Ευελπίδων.

Παραπομπές
----------

1. ↑  Ανακτήθηκε στις 10  Ιουλίου 2019.
2. ↑  «Βιογραφικό ΦΡΑΓΚΟΥΛΗΣ ΦΡΑΓΚΟΣ | IANOS.gr». *www.ianos.gr*. Ανακτήθηκε στις 2 Ιουλίου 2016. [*νεκρός σύνδεσμος*]
3. ↑  «Εκδοτικός οργανισμός Λιβάνη - Βιογραφικό: Φράγκος Σ. Φραγκούλης». *www.livanis.gr*. Αρχειοθετήθηκε από το πρωτότυπο στις 11 Σεπτεμβρίου 2015. Ανακτήθηκε στις 2 Ιουλίου 2016.
4. 1 2 3 4 5 6 7  «Νέα ηγεσία στις Ένοπλες Δυνάμεις αποφάσισε το ΚΥΣΕΑ». *www.enet.gr*. 6 Αυγούστου 2012. Ανακτήθηκε στις 2 Ιουλίου 2016.
5. ↑  Ο ΙΟΣ (12-05-2013). «Το όραμα ενός «νέου 1897» - Οι «ανύπαρκτοι» Τούρκοι». *Η Εφημερίδα των Συντακτών*.. Ανακτήθηκε στις 20-01-2018.
6. ↑  Τάσος Κωστόπουλος (22-01-2018). «Οι συνιστώσες του νέου Μακεδονικού Αγώνα». *Η Εφημερίδα των Συντακτών*. Αρχειοθετήθηκε από το πρωτότυπο στις 2018-02-04.. Ανακτήθηκε στις 31-01-2018.
7. ↑  Τσακίρης, Γιώργος (2 Νοεμβρίου 2011). «Ξήλωσε την ηγεσία των Ενόπλων Δυνάμεων». *www.enet.gr*. Η Ελευθεροτυπία. Ανακτήθηκε στις 2 Ιουλίου 2016.
8. ↑  «Αποστρατεύθηκαν και οι τέσσερις αρχηγοί των Γενικών Επιτελείων εν μέσω κρίσης». *www.in.gr*. 1 Νοεμβρίου 2011. Ανακτήθηκε στις 2 Ιουλίου 2016.
9. ↑  «Δέκα ώρες για μία υπηρεσιακή κυβέρνηση». *www.protothema.gr*. 17 Μαΐου 2012. Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 2 Ιουλίου 2016.
10. ↑  «Ποιος είναι τελικά ο Φραγκούλης Φράγκος; | Αλέκος Παπαναστασίου». *Protagon.gr*. Ανακτήθηκε στις 9 Ιουλίου 2018.
11. ↑  «Υπόθεση Φραγκούλη Φράγκου | Αθήνα 9.84». 8 Μαρτίου 2011. Αρχειοθετήθηκε από το πρωτότυπο στις 8 Μαρτίου 2011. Ανακτήθηκε στις 2 Ιουλίου 2016. CS1 maint: Unfit url (link)
12. ↑  «Φραγκούλης Φράγκος: Με αφετηρία το συλλαλητήριο ετοιμάζει νέο κόμμα | in.gr». *in.gr*. 2018-01-22.. Ανακτήθηκε στις 2018-07-09.
13. ↑  «Φραγκούλης Φράγκος: Αν μου ζητηθεί θα ηγηθώ κόμματος - Έμαθα ότι ήταν 800.000 στο συλλαλητήριο | Kathimerini».. Ανακτήθηκε στις 2018-07-09.
14. ↑  «Αρχηγέ, ιδού το κόμμα σου!». *Η Εφημερίδα των Συντακτών*. 2016-02-09. Αρχειοθετήθηκε από το πρωτότυπο στις 2018-01-27.. Ανακτήθηκε στις 2018-07-09.
15. ↑  «Μπαλτάκος: Ετοιμάζουμε νέο κόμμα στα "δεξιά" της ΝΔ. - Τι απαντά η Συγγρού». *Newsit.gr*. 2016-02-08.. Ανακτήθηκε στις 2018-07-09.
16. ↑  «Η προϊούσα ισλαμοποίηση της Ελλάδας, ΦΡΑΓΚΟΥΛΗΣ ΦΡΑΓΚΟΣ\* | Kathimerini».. Ανακτήθηκε στις 2018-07-09.
17. ↑  «Εκτροχιάζεται η κατάσταση στην Ειδομένη, Του Σταύρου Τζίμα | Kathimerini».. Ανακτήθηκε στις 2018-07-09.
18. ↑  «Στην ισλαμοφοβική εκδήλωση «Μένουμε Χριστιανοί μένουμε Έλληνες» ο Άνθιμος ξέχασε τι σημαίνει αγάπη». *HuffPost Greece*. 2016-02-14.. Ανακτήθηκε στις 2018-07-09.
19. ↑  elleni.bellou (22 Νοεμβρίου 2017). «Άνθιμος, ο παντάξιος επίτιμος διδάκτωρ». *left.gr*. Ανακτήθηκε στις 9 Ιουλίου 2018.
20. ↑  Οnline, Τα Νέα. «Ανθιμος: Έγκλημα αν ανακατευτούν άλλοι λαοί στη Θεσσαλονίκη». *Τα Νέα Οnline*.. Ανακτήθηκε στις 2018-07-09.
21. ↑  «Φρ. Φράγκος: «Ηχηρό ΝΑΙ την Κυριακή» | Kathimerini».. Ανακτήθηκε στις 2018-07-09.
22. ↑  Epochi, rizospastis.gr | Synchroni. «rizospastis.gr - Η κινητικότητα στη λεγόμενη ακροδεξιά και οι ύπουλες επιδιώξεις». *ΡΙΖΟΣΠΑΣΤΗΣ*.. Ανακτήθηκε στις 2018-07-09.
23. ↑  «Ελλάς Ελλήνων Ρατσιστών;». *Η Εφημερίδα των Συντακτών*. 2015-03-22. Αρχειοθετήθηκε από το πρωτότυπο στις 2018-06-25.. Ανακτήθηκε στις 2018-07-09.
24. ↑  Κανέλλης, Ηλίας (26 Μαρτίου 2010). «Ενστολο ρατσιστικό μίσος». *Protagon.gr*. Ανακτήθηκε στις 2 Ιουλίου 2016.
25. ↑  «Greece: Only 2 coastguardsmen convicted for racist slogans - civil claimants withdrew after assault». Greek Helsinki Monitor. 21 Δεκεμβρίου 2011. Αρχειοθετήθηκε από το πρωτότυπο στις 4 Ιουλίου 2012. Ανακτήθηκε στις 22 Μαΐου 2012.
26. ↑  «Μου επιτέθηκε στέλεχος του ΛΑΟΣ την ώρα της δίκης». zougla.gr. 2011-12-16.. Ανακτήθηκε στις 2012-05-25.
27. ↑  «Ο νέος Υ.ΕΘ.Α και τα ρατσιστικά συνθήματα ανδρών του Λιμενικού». tvxs.gr. 2012-05-21.. Ανακτήθηκε στις 2012-05-21.
28. ↑  Δήμος Βερύκιος (2012-05-17). «Ξένα κέντρα μιλούν για πραξικόπημα». Εφημερίδα Ημερησία.. Ανακτήθηκε στις 2012-05-25.
29. ↑  «90000 οι συμμετέχοντες στο συλλαλητήριο για τη Μακεδονία». *news247.gr*. 21-01-2018. Αρχειοθετήθηκε από το πρωτότυπο στις 2018-01-23.. Ανακτήθηκε στις 2018-01-22.
30. ↑  Λυγερού, Νεφέλη (2018-01-22). «Συλλαλητήριο για τη Μακεδονία: Μέγα πλήθος και πάθος στη Θεσσαλονίκη - Σειρά της Αθήνας». *protothema.gr*.. Ανακτήθηκε στις 2018-01-23.
31. ↑
32. ↑  «Ποιος Είναι ο Φραγκούλης Φράγκος, ο Στρατηγός που Έκλεψε την Παράσταση στο Συλλαλητήριο» (στα gr). *Vice*. 2018-01-22.. Ανακτήθηκε στις 2018-01-25.
33. 1 2 3 4  Α.Ε. tovima.gr — Δημοσιογραφικός Οργανισμός Λαμπράκη. «tovima.gr - Το πραξικόπημα που δεν έγινε». *TO BHMA*. Ανακτήθηκε στις 9 Ιουλίου 2018.
34. ↑  «Επιστροφή στον... Φράγκο». *Η Εφημερίδα των Συντακτών*. 2016-02-22. Αρχειοθετήθηκε από το πρωτότυπο στις 2018-04-02.. Ανακτήθηκε στις 2018-07-09.
35. ↑  «Εφημερίδα "Το Βήμα": Πώς αποφεύχθηκε πραξικόπημα στην Ελλάδα».. Ανακτήθηκε στις 2018-07-09.
36. ↑  «Papandréou, coup d’éclat et coup d’Etat» (στα γαλλικά). *Libération.fr*.. Ανακτήθηκε στις 2018-07-09.
37. ↑  «Coup de Greece: Papandreou boots military brass» (στα αγγλικά). *RT International*.. Ανακτήθηκε στις 2018-07-09.
38. 1 2  Maltezou, Renee. «Analysis: Coup talk unwarranted despite Greek army shakeup» (στα αγγλικά). *U.S.*.. Ανακτήθηκε στις 2018-07-09.
39. ↑  Epochi, rizospastis.gr | Synchroni. «rizospastis.gr - Συνεκπαίδευση Στρατού - Αστυνομίας ενάντια στον εχθρό λαό». *ΡΙΖΟΣΠΑΣΤΗΣ*.. Ανακτήθηκε στις 2018-07-09.
40. ↑  Epochi, rizospastis.gr | Synchroni. «rizospastis.gr - Ασκήσεις για την αντιμετώπιση του εχθρού - λαού». *ΡΙΖΟΣΠΑΣΤΗΣ*.. Ανακτήθηκε στις 2018-07-09.
41. ↑  «Στρατηγός Φράγκος στον γ.γ. του ΝΑΤΟ: Βουλωσέ το μωρή αδελφή!». *Newsbeast.gr*. 2016-04-02.. Ανακτήθηκε στις 2018-07-09.
42. 1 2  Περιοδικό *Επίκαιρα*, Νίκος Τόσκας: «Η μελέτη του ΙΣΤΑΜΕ για την Άμυνα και η αδράνεια της πολιτικής και στρατιωτικής ηγεσίας»
43. ↑  Βερύκιος, Δήμος (6 Νοεμβρίου 2011). «Ιντριγκες στα... άδυτα του Πενταγώνου». *ethnos.gr*. Αρχειοθετήθηκε από το πρωτότυπο στις 12 Ιανουαρίου 2015. Ανακτήθηκε στις 2 Ιουλίου 2016.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **BiblioNet**: **92251**

 |

 |